ai4bharat/Pralekha huggingface dataset:
நித்தி ஆயோக்
நீடித்த வளர்ச்சிக்கான நிதி ஆயோக்கின் சர்வதேச மாநாட்டை அமைச்சர் திரு. நிதின் கட்கரி தொடங்கி வைத்தார்
பொருட்கள் மறுசுழற்சி : கொள்கை வழிகாட்டுதல் மூலம் நீடித்த வளர்ச்சி குறித்த நிதி ஆயோக்கின் சர்வதேச மநாட்டை மத்திய சாலை போக்குவரத்து மற்றும் நெடுஞ்சாலைத் துறை அமைச்சர் திரு. நிதின் கட்கரி புதுதில்லியில் இன்று தொடங்கி வைத்தார். இந்த மாநாட்டில் நிதி ஆயோக் துணைத் தலைவர் திரு. ராஜீவ் குமார் மற்றும் நிதி ஆயோக்கின் முதன்மை செயல் அதிகாரி திரு. அமிதாப் காந்த் ஆகியோர் கலந்து கொண்டனர். இந்தியாவில் பொருட்கள் மறுசுழற்சிக்கான வளர்ச்சி மற்றும் மேம்பாட்டிற்கான கொள்கைகளை அடையாளம் காண்பதற்காக பல்வேறு நிபுணர்களை இந்த மாநாடு ஒன்றாக கொண்டு வந்துள்ளது. இதன் மூலம் அதிக வேலை வாய்ப்புகள் உருவாக்கம், ஏற்றுமதிகளை சார்ந்திருப்பதை குறைப்பது, சுற்றுச்சூழல் பாதுகாப்பு சுழல் பொருளாதார முறைகளை பின்பற்றுவதற்கான நடவடிக்கைகள் குறித்து விவாதிக்கப்படுகிறது.
தொடக்கவுரை ஆற்றிய அமைச்சர் நிதின் கட்கரி, வெற்றிகரமான மறுசுழற்சி இயக்கத்தில் மக்கள் பங்களிப்பு முக்கியம் என கூறினார். மறுசுழற்சி வளர்ச்சியை அதிகரித்து, சொத்தையும் வேலைவாய்ப்பையும் உருவாக்கும் என்றார்.
இந்த மாநாட்டில் ஐந்து தொழில்நுட்ப அமர்வுகள் நடைபெற்றன.
தகவல் மற்றும் ஒலிபரப்பு அமைச்சகம்
மத்திய தகவல் மற்றும் ஒலிபரப்பு அமைச்சராக திரு அனுராக் தாகூர் பொறுப்பேற்பு
மத்திய தகவல் மற்றும் ஒலிபரப்பு அமைச்சராக திரு அனுராக் தாகூர் இன்று பொறுப்பேற்றுக் கொண்டார். அப்போது செய்தியாளர்களிடம் பேசிய அவர், நாட்டை முன்னெடுத்துச் செல்வதற்காக கடந்த ஏழு ஆண்டுகளில் பிரதமர் திரு நரேந்திர மோடி பல்வேறு கடினமான நடவடிக்கைகளை மேற்கொண்டு வருவதாகவும், தகவல் மற்றும் ஒலிபரப்பு அமைச்சராக அந்தப் பணியை முன்னெடுத்துச் செல்வது தமது பொறுப்பு என்றும் கூறினார். பிரதமர் தமக்கு அளித்துள்ள பொறுப்புகளை நிறைவேற்ற அனைத்து முயற்சிகளையும் மேற்கொள்வேன் என்றும் இதற்கு ஊடகங்கள் ஒத்துழைப்பு வழங்க வேண்டும் என்றும் திரு தாகூர் கேட்டுக்கொண்டார்.
தகவல் மற்றும் ஒலிபரப்பு அமைச்சகத்தின் செயலாளர் திரு அமித் காரே, அமைச்சருக்கு அவரது அறையில் வரவேற்பு அளித்தார். பல்வேறு ஊடகப் பிரிவுகள் மற்றும் பிரசார் பாரதியின் உயர் அதிகாரிகளுடன் கலந்துரையாடிய அமைச்சர், அனைத்து ஊடகங்களின் தலைவர்களுடன் குழுவாக இணைந்து பணியாற்ற முயற்சிகள் மேற்கொள்ளவிருப்பதாகத் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1733587
பிரதமர் அலுவலகம்
பிரதமர் அக்டோபர் 5-ஆம் தேதி இமாச்சல பிரதேசம் செல்கிறார்
பிரதமர் திரு.நரேந்திர மோடி 2022 அக்டோபர் 5-ஆம் தேதி இமாச்சல பிரதேசம் செல்கிறார். அங்கு ரூ.3,650 கோடி மதிப்பீட்டிலான வளர்ச்சித் திட்டங்களுக்கு அடிக்கல் நாட்டுகிறார். காலை 11.30 மணிக்கு பிலாஸ்பூரில் கட்டப்பட்டுள்ள எய்ம்ஸ் மருத்துவமனையை திறந்து வைக்கிறார். பின்னர் பிலாஸ்பூரிலுள்ள லுஹ்னு மைதானத்துக்கு மதியம் 12.45 மணிக்கு செல்லும் அவர், பல்வேறு வளர்ச்சித் திட்டங்களுக்கு அடிக்கல் நாட்டுகிறார். தொடர்ந்து பொதுநிகழ்ச்சியில் உரையாற்றுகிறார். பிற்பகல் 3.15 மணிக்கு குலு மைதானத்துக்கு செல்லும் பிரதமர் அங்கு தசரா கொண்டாட்டங்களில் கலந்து கொள்கிறார்.
எய்ம்ஸ் பிலாஸ்பூர்
நாடு முழுவதும் சுகாதார சேவைகளை வலுப்படுத்தும் பிரதமரின் தொலைநோக்குப் பார்வை மற்றும் அர்ப்பணிப்பு உணர்வை வெளிப்படுத்தும் விதமாக பிலாஸ்பூரில் எய்ம்ஸ் மருத்துவமனை கட்டப்பட்டுள்ளது. அக்டோபர் 2017-ஆம் ஆண்டு பிரதமர் மோடியால் அடிக்கல் நாட்டப்பட்ட இந்த மருத்துவமனை, பிரதமரின் சுகாதாரப் பாதுகாப்புத் திட்டத்தின்கீழ் நிறுவப்பட்டுள்ளது.
சுமார் 1,470 கோடி ரூபாய் மதிப்பீட்டில் கட்டப்பட்டுள்ள பிலாஸ்பூர் எய்ம்ஸ் மருத்துவமனை, 18 சிறப்பு மற்றும் 17 தனிசிறப்பு பிரிவுகள், 64 தீவிர சிகிச்சை படுக்கைகளுடன் மொத்தம் 750 படுக்கைகள் மற்றும் அனைத்து வசதிகளையும் உள்ளடக்கிய அறுவை சிகிச்சை அரங்குகள் உள்ளன. இந்த மருத்துவமனை 247 ஏக்கர் பரப்பளவில் கட்டப்பட்டுள்ளது.
-----
(
அறிவியல் மற்றும் தொழில்நுட்பத்துறை
இந்தியா – கனடா இடையே பி்ரத்யேக அறிவியல் தொழில்நுட்ப நடவடிக்கைகளுக்காக, இருதரப்பு மையம் ஒன்று அமைக்கப்படவிருப்பதாக மத்திய அமைச்சர் டாக்டர் ஜிதேந்திர சிங் தெரிவித்துள்ளார்
கனடா நாட்டின் சர்வதேச வர்த்தகம், ஏற்றுமதி அபிவிருத்தி, சிறு வர்த்தகம் மற்றும் பொருளாதார மேம்பாட்டுத்துறை அமைச்சர் திருமதி மேரி யிங் தலைமையிலான தூதுக்குழுவினர், புதுதில்லியில் இன்று மத்திய அறிவியல் தொழில்நுட்பம், புவி அறிவியல் துறை இணை அமைச்சர்  மற்றும் பிரதமர் அலுவலக இணை அமைச்சர் டாக்டர் ஜிதேந்திர சிங்கை சந்தித்து, பல்வேறு முக்கிய துறைகளில் இருதரப்பு ஒத்துழைப்பின் முன்னேற்றம் குறித்து பேச்சுவார்த்தை நடத்தினர்.
இந்தப் பேச்சுவார்த்தையின் போது, பசுமைத் தொழில்நுட்பம், நவீன பொறியியல் மற்றும் தயாரிப்பு, வேளாண்மை மற்றும் உணவுத் தொழில்நுட்பங்கள், டிஜிட்டல் மாற்றம், எரிசக்தி பாதுகாப்பு மற்றும் சுகாதார சேவைத்துறைகளில், ஒத்துழைப்புக்கான வாய்ப்புகள் அடையாளம் காணப்பட்டது.
கனடா தூதுக்குழுவினரை வரவேற்றுப் பேசிய டாக்டர் ஜிதேந்திர சிங், உயர்தர ஆராய்ச்சி மற்றும் புதுமை கண்டுபிடிப்புகள் தான் வருங்கால பொருளாதாரத்திற்கு அவசியம் என்றார். இந்தியாவின் ஆழ்கடல் மற்றும் கடல் இயக்கங்களில் இதுவரை கண்டறியப்படாத வாய்ப்புகளை பயன்படுத்திக் கொள்ள முன்வருமாறு கனடாவிற்கு அழைப்பு விடுத்தார்.
இந்தியா–கனடா இடையேயான இரண்டு புரிந்துணர்வு ஒப்பந்தங்களை புதுப்பிக்க வேண்டியிருப்பதாக குறிப்பிட்ட அவர், இந்த ஒப்பந்தங்கள் மே 2022-ல் நடைபெற உள்ள கூட்டுக்குழுவின் கூட்டத்தின் போது கையெழுத்தாகும் என்றும் தெரிவித்தார். மத்திய அறிவியல் - தொழிலக ஆராய்ச்சிக்குழுமம், கனடாவின் ஆராய்ச்சி அமைப்புகளுடன் இணைந்து ஆராய்ச்சிப் பணிகளை மேற்கொள்ள முனைப்புடன் இருப்பதாகவும் அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1805118
விவசாயத்துறை அமைச்சகம்
ராஜஸ்தானிலும் குஜராத்திலும் 10 மாவட்டங்களில் 37 இடங்களில் வெட்டுக்கிளிக் கட்டுப்பாட்டுச் செயல்பாடுகள் 26- 27 ஜூலை 2020 இரவில் நடைபெற்றன
ராஜஸ்தானில் உள்ள ஜெய்சால்மர், பார்மர், ஜோத்பூர், பிகானேர், சுறு, நகோர், ஜுன்ஜுனு, ஹனுமான் கர், ஸ்ரீ கங்காநகர் ஆகிய ஒன்பது மாவட்டங்களில்,36 இடங்களிலும், குஜராத்தில் கட்ச் மாவட்டத்தில் ஒரு இடத்திலும் வெட்டுக்கிளி வட்ட அலுவலகங்கள்  மூலமாக வெட்டுக்கிளிகள் /தத்துக்கிளிகள் கூட்டத்திற்கு எதிரான கட்டுப்பாட்டு நடவடிக்கைகள் 26- 27 ஜூலை 2020 இரவில் எடுக்கப்பட்டன.
இன்னும் முழுமையாக வளர்ச்சி பெறாத இளஞ்சிவப்பு வண்ண வெட்டுக்கிளிகளின் கூட்டங்கள், முழுமையாக வளர்ச்சி பெற்ற மஞ்சள்நிற வெட்டுக்கிளிகள்/ தத்துக்கிளிகள் இன்று 27.7.2020 அன்று ராஜஸ்தானில் ஜெய்சால்மர், பார்மர், ஜோத்பூர், பிகானேர், சுறு, நகோர், ஸ்ரீகங்காநகர் ஜுன்ஜுனு, ஹனுமான்கர், ஆகிய இடங்களிலும், குஜராத்தில் கட்ச் மாவட்டத்தில் ஒரு இடத்திலும் கூட்டம் கூட்டமாக காணப்படுகின்றன.
11 ஏப்ரல் 2020 முதல் 26 ஜூலை 2020 வரை ராஜஸ்தான், மத்தியப்பிரதேசம், குஜராத், உத்தரப்பிரதேசம், ஹரியானா ஆகிய மாநிலங்களில்,2 லட்சத்து 14 ஆயிரத்து 642 ஹெக்டேர் நிலப்பரப்பில் எல் சி ஓ கள் மூலமாக கட்டுப்பாட்டு நடவடிக்கைகள் மேற்கொள்ளப்பட்டன. 26 ஜூலை 2020 வரை ராஜஸ்தான், மத்தியப் பிரதேசம், பஞ்சாப், குஜராத், உத்தரப்பிரதேசம், மகாராஷ்டிரா, சட்டீஸ்கர், ஹரியானா, உத்தரகண்ட், பீகார் ஆகிய மாநிலங்களில் மாநில அரசுகளின் மூலம் 2 லட்சத்து 14 ஆயிரத்து 130 ஹெக்டேர் நிலப்பரப்பில் கட்டுப்பாட்டு நடவடிக்கைகள் மேற்கொள்ளப்பட்டன.
குஜராத், உத்திரப்பிரதேசம், மத்தியப்பிரதேசம், மகாராஷ்டிரா, சட்டீஸ்கர், பீகார், ஹரியானா ஆகிய மாநிலங்களில் கணிசமான அளவில் பயிர் இழப்பு எதுவும் உள்ளதாக அறிக்கை எதுவும் வரவில்லை. ஆனால் ராஜஸ்தானில் சில மாவட்டங்களில், சிறிய அளவிலான பயிர் சேதம் ஏற்பட்டுள்ளதாக அறிக்கை அளிக்கப்பட்டுள்ளது. ஹார்ன் ஆஃப் ஆப்பிரிக்கா என்னும் இடத்திலிருந்து புறப்பட்டு பயணிக்கும் இந்த வெட்டுக்கிளிகள் கூட்டங்கூட்டமாக படையெடுப்பது, வரவிருக்கும் வாரங்களிலும் நீடிக்கும் என்று உணவு வேளாண் அமைப்பின் வெட்டுக்கிளிகள் நிலவர அறிக்கை 21. 7. 2020 சுட்டிக்காட்டுகிறது. சோமாலியாவில் இந்த வெட்டுக்கிளிக் கூட்டங்கள், கிழக்கு முகமாக வடக்கு நோக்கிப் பயணிக்கின்றன. இதிலிருந்து சில பகுதி கூட்டங்கள் இந்துமாக்கடல் வழியாக இந்த மாத இறுதிக்காலத்தில் இந்திய பாகிஸ்தான் எல்லைப் பகுதிக்குள் நுழையலாம்.
PIB Headquarters
சென்னை விமான நிலையத்தில் ரூ.31.4 லட்சம் மதிப்பிலான விலை உயர்ந்த ரத்தின கற்கள் மற்றும் ரூ.84 லட்சம் மதிப்பிலான ஒன்றே முக்கால் கிலோ கிராம் தங்கம் பறிமுதல் – இருவர் கைது
சென்னை விமான நிலையத்தில் புதன்கிழமையன்று கொழும்புவிலிருந்து ஸ்ரீலங்கன் ஏர்லைன்ஸ் விமானத்தில் வந்திறங்கிய சென்னையைச் சேர்ந்த சகாபுதீன்  என்பவர் அவசரம் அவசரமாக வெளியேற முயன்றபோது, சந்தேகத்தின் பேரில் அவரை சுங்கத்துறை அதிகாரிகள் இடைமறித்து சோதனை நடத்தினர். அப்போது அவர் தனது மலக்குடலில் 2 பொட்டலங்களில் விலை உயர்ந்த ரூ.31.4 லட்சம் மதிப்பிலான 3058 கேரட் ரத்தின கற்களை மறைத்து வைத்திருந்ததை கண்டுபிடித்து பறிமுதல் செய்தனர். இதையடுத்து அவர் கைது செய்யப்பட்டார்.
மற்றொரு சம்பவத்தில் ஸ்ரீலங்கன் ஏர்லைன்ஸ் விமானத்தில் கொழும்பு செல்லவிருந்த திருச்சியைச் சேர்ந்த ஆர்த்தி மனோகரன்  என்ற பெண் பயணி சந்தேகத்திற்கிடமாக நின்றிருந்ததால், அவரது உடைமைகளை சுங்கத்துறை அதிகாரிகள் சோதனை செய்தனர். அப்போது, அவரது கைப்பையில் ரூ.67.50 லட்சம் மதிப்பிலான 1.496 கிலோ கிராம் 4 தங்கம் இருந்ததை கண்டுபிடித்து கைப்பற்றினர். இதைத்தொடர்ந்து அவர் கைதானார்.
இன்னொரு சம்பவத்தில், சிங்கப்பூரிலிருந்து ஏர் இந்தியா விமானத்தின் மூலம் சென்னை வந்த ஷேக் அப்துல்லா  என்பவரை இடைமறித்து சுங்கத்துறை அதிகாரிகள் அவரை சோதனை நடத்தினர். அப்போது அவரது மலக்குடலில் 3 பொட்டலங்களில் பசை வடிவில் தங்கம் கடத்தி வந்ததை கண்டுபிடித்து அதனை பறிமுதல் செய்தனர். 358 கிராம் எடையுள்ள இந்த தங்கத்தின் மதிப்பு ரூ.16.50 லட்சமாகும்.
இதுதொடர்பாக தொடர்ந்து விசாரணை நடைபெற்று வருவதாக சென்னை சர்வதேச விமான நிலைய சுங்கத்துறை ஆணையர் வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
பிரதமர் திரு.நரேந்திர மோடியின் நிலையான, முன்மாதிரியான ஆட்சி முறையானது, லாபக்கணக்கை விட கடன்தொகை அதிகரிக்கும் என்ற கொள்கையை ஒவ்வொரு ஆண்டும் முறியடித்து வருகிறது: மத்திய அமைச்சர் டாக்டர்.ஜிதேந்திர சிங்
பிரதமர் திரு.நரேந்திர மோடியின் நிலையான, நீடித்த ஆட்சி, லாபக்கணக்கை விட கடன்தொகை அதிகரிக்கும் என்ற கொள்கையை ஒவ்வொரு ஆண்டும் முறியடித்து வருகிறது என்று மத்திய பிரதமர் அலுவலகம், பணியாளர்கள், பொதுமக்கள் குறைதீர்ப்பு, ஓய்வூதியத்துறை இணை அமைச்சர் டாக்டர்.ஜிதேந்திர சிங் தெரிவித்துள்ளார்.
தனியார் தொலைக்காட்சி நிறுவனத்தில் நடந்த நிகழ்வு ஒன்றில் கலந்து கொண்ட மத்திய இணை அமைச்சர் டாக்டர்.ஜிதேந்திர சிங் பேசும் போது, “கடந்த 20 ஆண்டுகளில் மோடியின் முன்மாதிரியான ஆட்சி முறை பல்வேறு புதிய சவால்களை எதிர்நோக்கி வெற்றி கண்டு, பலம் பொருந்தியதாக மாறியுள்ளது. குஜராத்தின் முதல்வராக பிரதமர் திரு.மோடி பதவியேற்றவுடன், பூஜ் நகரில் நிலநடுக்கம் ஏற்பட்டது. அந்த மிகப்பெரிய சவாலை திரு.மோடி அரசு எதிர்கொண்டு பாதிப்புகளிலிருந்து விடுபடும் நடவடிக்கைகளில் ஈடுபட்டது” என்றார்.
“சமீபத்திய கொவிட்-19 பெருந்தொற்றை எதிர்கொண்ட திரு.மோடி அரசு புத்தம்புதிய சிந்தனைகளுடன் கூடிய நடவடிக்கைகளில் ஈடுபட்டு வெற்றி கண்டு வருகிறது. பிரதமராக பதவியேற்ற மூன்று மாதங்களில் திரு.மோடி, சுயசான்றளிப்பு முறையை கொண்டு வந்ததன் விளைவாக சான்றிதழ்களுக்கு அத்தாட்சி வழங்குவதற்கு அதிகாரிகளை தேடி செல்லும் நடைமுறை மாறியது. தகவல்களை பெறுவதில் எவ்வித சிக்கலும் ஏற்படாமல் இருந்தாலே ஊழலை ஒழிக்க முடியும்” என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1877952
எரிசக்தி அமைச்சகம்
மின்சார நுகர்வுக்கு மூன்றாண்டுகளில் ஸ்மார்ட் மீட்டர்கள்: மின்துறை அமைச்சர் தகவல்
“அடுத்த மூன்று ஆண்டுகளில் மின்சார நுகர்வுக்கான மீட்டர்கள் “ஸ்மார்ட் மீட்டர்களாக” மாற்றப்படும். இதன் மூலம் முன்கூட்டியே கட்டணம் செலுத்தும் முறை  நடைமுறைக்கு வரும்” என்று மத்திய மின்சாரம் மற்றும் புதுப்பிக்கத்தக்க மின்சக்தித் துறை இணையமைச்சர்  திரு. ஆர்.கே. சிங் தெரிவித்தார். மீட்டர் உற்பத்தி நிறுவனங்கள் ஸ்மார்ட் மீட்டர்களை அதிக அளவில் உற்பத்தி செய்து அவற்றின் விலை குறைவதற்கு உதவ வேண்டும் என்றும் அவர் கேட்டுக் கொண்டார்.
மின்சார மீட்டர் உற்பத்தியாளர்கள் கூட்டத்தில் தில்லியில் இன்று  பேசிய அவர் இவ்வாறு குறிப்பிட்டார்.
வரும் காலங்களில் ஸ்மார்ட் மீட்டர்களுக்கான தேவை அதிகரிக்கும் என்பதால், அவற்றை அதிக அளவில் உற்பத்தி செய்ய வேண்டும் என்று கேட்டுக் கொண்ட அமைச்சர் ஆர்.கே. சிங், “குறிப்பிட்ட காலத்துக்குப் பின் ஸ்மார்ட் மீட்டர்களின் பயன்பாட்டை அனைவருக்கும் கட்டாயமாக்க அதிகாரிகள் நடவடிக்கை எடுக்க வேண்டும்” என்றும் அறிவுறுத்தினார்.
கூட்டத்தில் மத்திய மின்சாரத் துறையின் செயலர் திரு. ஏ.கே. பல்லா, கூடுதல் செயலர் திரு. சஞ்சீவ் நந்தன் சாஹாய், இணைச் செயலர் திரு. அருண்குமார் வர்மா, மத்திய மின்சார ஆணையகத்தின் அதிகாரிகள், மின்சார நிதிக் கழகம் , ஊரக மின்மயமாக்கல் கார்ப்பரேஷன் , மின்சக்தி திறன் சேவைகள் நிறுவனம்  ஆகியவற்றின் அலுவலர்கள், மீட்டர் உற்பத்தியாளர்கள் கலந்துகொண்டனர்.
அறிவியல் மற்றும் தொழில்நுட்பத்துறை
வெடிப்பொருட்களை துரிதமாக கண்டறியும், குறைந்த செலவிலான எலக்ட்ரானிக் பாலிமர் சென்சார் கருவி: இந்திய விஞ்ஞானிகள் உருவாக்கினர்
இந்திய விஞ்ஞானிகள் முதல் முறையாக, வெப்ப நிலைத்தன்மை மற்றும் செலவு குறைவான எலக்ட்ரானிக் பாலிமர் அடிப்படையிலான சென்சார் கருவியை உருவாக்கியுள்ளனர். இது அதிக சக்தி வாய்ந்த வெடிகுண்டுகளில் பயன்படுத்தப்படும் நைட்ரோ-அரோமேட்டிக் ரசாயணங்களை துரிதமாக கண்டறியும்.
வெடிப்பொருட்களை அழிக்காமல் கண்டறிவது, பாதுகாப்பு மற்றும் குற்ற புலனாய்வுக்கும், மிக முக்கியமானது. இது போன்ற விஷயங்களில் ரசாயண சென்சார்கள் முக்கிய பங்காற்றுகின்றன.
‘‘இந்த எலக்ட்ரானிக் பாலிமர் சென்சார் கருவி, வெடிப்பொருட்களை, அது இருக்கும் இடத்தில் உடனடியாக கண்டறியும்’’ என இந்த ஆராய்ச்சிக்கு தலைமை தாங்கிய குவஹாத்தி அறிவியல் மற்றும் தொழில்நுட்ப ஆராய்ச்சி கழகத்தை சேர்ந்த டாக்டர் நீலோத்பல் சென் சர்மா கூறினார். மத்திய அரசின் எலக்ட்ரானிக்ஸ் மற்றும் தகவல் தொழில்நுட்பத்துறை நிதியுதவியுடன் கூடிய இந்த புதிய தொழில்நுட்பத்தின் காப்புரிமைக்கு இந்த குழு விண்ணப்பித்துள்ளது.
இந்த சென்சார் கருவியை அறை வெப்பநிலையில் இயக்க முடியும். இது வெடிபொருட்களை உடனடியாக கண்டறியும். மற்ற ரசாயணங்களில் இருந்து குறைவான குறுக்கீட்டை இந்த சென்சார் கருவி பெற்றுள்ளது. இதன் தயாரிப்பு மிக எளிமையானது. ஈரப்பதத்தால் பாதிக்காது. இதில் உள்ள பாலிமர்கள் மட்கும் தன்மை கொண்டவை.
மேலும் விவரங்களுக்கு:
https://pib.gov.in/PressReleasePage.aspx?PRID=1757636
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்கள்
நாட்டில் கொவிட் சிகிச்சை பெறுபவர்களின் எண்ணிக்கை 7,02,887 ஆக குறைந்துள்ளது. கடந்த 24 மணி நேரத்தில், 53,256 பேருக்கு புதிதாக பாதிப்பு ஏற்பட்டுள்ளது; இது கடந்த 88 நாட்களில் மிகக்குறைவாகும். நாட்டில் இதுவரை மொத்தம் 2,88,44,199 பேர் குணமடைந்துள்ளனர். கடந்த 24 மணி நேரத்தில் 78,190 பேர் குணமடைந்துள்ளனர்.
தொடர்ந்து 39வது நாளாக, தினசரி கொவிட் பாதிப்பை விட, தினசரி குணமடைபவர்களின் எண்ணிக்கை அதிகமாக உள்ளது. குணமடைந்தோர் விகிதம் 96.36 சதவீதம்.
கொவிட் பாதிப்பு வாராந்திர வீதம் 5 சதவீதத்துக்கும் குறைவாக உள்ளது. தற்போது 3.32 சதவீதம் உள்ளது. கொவிட் பாதிப்பு தினசரி வீதம் 3.83 சதவீதமாகும். தொடர்ந்து 14 நாட்களாக 5 சதவீதத்துக்கும் குறைவாக உள்ளது.
கொவிட் பரிசோதனை திறன் கணிசமாக அதிகரிப்பு - மொத்தம் 39.24 கோடி பரிசோதனைகள் செய்யப்பட்டுள்ளன. தேசியளவிலான தடுப்பூசி திட்டத்தின் கீழ் இது வரை 28 கோடி தடுப்பூசி டோஸ்கள் போடப்பட்டுள்ளன.
-----
(
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 219.55 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 219.55 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.12 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 23,432 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.05 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.76 சதவீதமாக உள்ளது. கடந்த 24 மணி நேரத்தில் 2,601 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,40,90,349.
இந்தியாவில் கடந்த 24 மணி நேரத்தில் 1,994 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 1,61,290 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 89.99 கோடி  வாராந்திரத் தொற்று 0.99 சதவீதமாக உள்ளது. தினசரித் தொற்று விகிதம் 1.24 சதவீதமாக பதிவாகியுள்ளது.
உள்துறை அமைச்சகம்
துணை ராணுவப்படைகளில் என்சிசி சான்றிதழ் பெற்றவர்கள் சேருவதை ஊக்குவிக்கும் முக்கிய முடிவை மோடி அரசு எடுத்துள்ளது
என்சிசி எனப்படும் தேசிய மாணவர் படையில். இந்திய இளைஞர்கள் சேருவதை அதிகரிக்கும் பிரதமர் திரு. நரேந்திர மோடியின் தொலைநோக்கை எட்டும் வகையில், மத்திய உள்துறை அமைச்சர் திரு. அமித் ஷா இதுவரை எடுக்கப்படாத மிக முக்கியமான முடிவை எடுத்துள்ளார். அதன்படி, என்சிசி சான்றிதழ் பெற்றவர்களுக்கு மத்திய ஆயுதக் காவல் படைகளில் சேருவதற்கான நேரடி நுழைவுத் தேர்வுகளில் போனஸ் மதிப்பெண் வழங்கப்படும்.
என்சிசி ‘சி’ சான்றிதழ் பெற்றவர்களுக்கு, தேர்வுக்கான அதிகப்பட்ச மதிப்பெண்ணில் ஐந்து சதவீதமும், என்சிசி ‘பி’ சான்றிதழ் பெற்றவர்களுக்கு மூன்று சதவீதமும், என்சிசி ‘ஏ’ சான்றிதழ் பெற்றவர்களுக்கு இரண்டு சதவீதமும் போனஸ் மதிப்பெண் வழங்க முடிவெடுக்கப்பட்டுள்ளது.
என்சிசி ‘ஏ’ சான்றிதழ் பெற்றவர்களுக்கு, மத்திய ஆயுதக் காவல்படைக்கு சார் ஆய்வாளர், கான்ஸ்டபிள் பணியிடங்களுக்கான நேரடி ஆட்சேர்ப்பு தேர்வுகளுக்கு இந்த போனஸ் மதிப்பெண் வழங்கும் முடிவு பொருந்தும்.
காவல்படை பணியிடங்களுக்கான நேரடி நுழைவுத் தேர்வில். என்சிசி சான்றிதழ் பெற்றவர்களை ஊக்குவிக்க வேண்டும் என்று அனைத்து மாநில அரசுகளையும் மத்திய அரசு வலியுறுத்தியுள்ளது.
விவசாயத்துறை அமைச்சகம்
வேளாண் அறிவியல் மையங்கள்
தமிழ்நாட்டில் 32 வேளாண் அறிவியல் மையங்கள் உள்பட நாடு முழுவதும் 731 வேளாண் அறிவியல் மையங்கள் செயல்பட்டு வருவதாக மத்திய வேளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர் தெரிவித்துள்ளார்.
மக்களவையில் எழுத்து மூலம் அளித்த பதிலில் இதனை தெரிவித்துள்ள அவர், மாநில அரசுகளின் கட்டுப்பாட்டின் கீழ் 38 வேளாண் அறிவியல் மையங்களும், இந்திய வேளாண் ஆராய்ச்சி கவுன்சில் கட்டுப்பாட்டில் 66 மையங்களும், தன்னார்வ அமைப்புகளின் கட்டுப்பாட்டில் 103 மையங்களும், வேளாண் பல்கலைக்கழகங்களின் கீழ் 506-ம், மத்திய பல்கலைக்கழகங்களின் கீழ் 3 மையங்களும், பொதுத்துறை நிறுவனங்களின் கட்டுப்பாட்டில் 3-ம்,நிகர் நிலை பல்கலைக்கழகங்களின் கீழ் 7-ம், இதர கல்வி நிறுவனங்களின் கீழ் 5-ம் இயங்குவதாக தெரிவித்தார்.
ஐசிஏஆர் நடத்திய ஆராய்ச்சியின் பயனாக உருவாக்கப்பட்ட தொழில்நுட்பங்கள் விவசாயிகளுக்கு கொண்டு செல்லப்பட்டு, வேளாண் அறிவியல் மையங்களின் மதிப்பீட்டுக்கு அளிக்கப்படுகின்றன. விவசாயிகளின் வயல்களில் வேளாண் அறிவியல் மையங்கள் பல்வேறு தொழில்நுட்ப செயல்முறை விளக்கங்களை நடத்தி விவசாயிகள் அவற்றை பயன்படுத்த ஊக்குவிக்கின்றன. இந்த மையங்கள் 1.12 லட்சம் மதிப்பீட்டு சோதனைகளை நடத்தியுள்ளதுடன், பயிர்கள், மீன்வளம், வேளாண் எந்திரங்கள் தொடர்பான பல்வேறு தொழில்நுட்பங்கள் குறித்த 7.35 லட்சம் செயல்முறை விளக்கங்களை கடந்த 3 ஆண்டுகளில் மேற்கொண்டுள்ளன.
பஞ்சாயத்து ராஜ் அமைச்சகம்
பஞ்சாயத்து ராஜ் அமைப்புகளில் பொது விநியோக முறை மற்றும் மின்னணு நிர்வாகம்.
நாடாளுமன்றத்தின் மக்களவையில் கேள்வி ஒன்றுக்கு பஞ்சாயத்து ராஜ் இணையமைச்சர் திரு. கபில் மொரேஸ்வர் பாடில் இன்று எழுத்துபூர்வமாக அளித்த பதிலில் கூறியதாவது:
உணவு மற்றும் பொதுவிநியோகத்துறையின், பொது விநியோக முறை சீர்திருத்தங்கள், உணவு தானிய விநியோகத்தில் திறன் மற்றும் வெளிப்படைத்தன்மையை அதிகரிக்கவும், போலி ரேஷன் அட்டைகளை அகற்றவும், கம்ப்யூட்டர் மயமாக்கப்பட்ட பொது விநியோக திட்டத்தை அமல்படுத்தியது. இத்திட்டத்தின் கீழ் அனைத்து மாநிலங்களிலும், ரேஷன் அட்டை மற்றும் பயனாளிகளின் விவரங்கள் முழுவதும் டிஜிட்டல் மயமாக்கப்பட்டுள்ளன. வெளிப்படையான இணையதளம் மற்றும் ஆன்லைன் குறைதீர்ப்பு வசதிகள் மற்றும் இலவச தொலைபேசி எண்கள் அமல்படுத்தப்பட்டுள்ளன. மேலும்,ரேஷன் கடைகளில் மின்னணு விற்பனை இயந்திரங்கள் பொருத்தப்பட்டுள்ளன. இதன் மூலம் பயனாளிகளிக்கு ஆதார் பயோமெட்ரிக் அங்கீகாரம் மூலம் வெளிப்படையான முறையில் உணவு தானியங்கள் விநியோகிக்கப்படுகின்றன. தற்போது, நாட்டில் மொத்தம் உள்ள 5.33 லட்சம் ரேஷன் கடைகளில். 5.07 லட்சம் ரேஷன் கடைகளில் மின்னணு விற்பனை இயந்திரங்கள் பொருத்தப்பட்டுள்ளன.
டிஜிட்டல் இந்தியா திட்டத்தின் கீழ், பஞ்சாயத்து ராஜ் அமைப்புகளின் செயல்பாட்டை சீரமைக்கவும், அதை அதிக வெளிப்படை தன்மையுடையாக மாற்றவும் பஞ்சாயத்து ராஜ் அமைச்சகம் மின்னணு-பஞ்சாயத்து திட்டத்தை அமல்படுத்துகிறது. பஞ்சாயத்து ராஜ் அமைப்புகளின் செயல்பாடுகளை எளிமையாக்க மின்னணு கிராம ஸ்வராஜ் திட்டத்தை பஞ்சாயத்து ராஜ் அமைச்சகம் தொடங்கியுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1781311
நிதி அமைச்சகம்
குறிப்பிட்ட சிகரெட்டுகள் மீதான தேசிய பேரிடர் தொகுப்பு வரி 16% உயர்வு: பட்ஜெட் 2023-24-ல் முன்மொழிவு
நாடாளுமன்றத்தில் பட்ஜெட் 2023-24-ஐ இன்று தாக்கல் செய்து பேசிய மத்திய நிதி மற்றும் பெருநிறுவனங்கள் விவகாரங்கள் துறை அமைச்சர் திருமதி. நிர்மலா சீதாராமன் தேசிய பேரிடர் தொகுப்பு வரியை திருத்தியமைக்க முடிவு செய்யப்பட்டுள்ளதாகவும், குறிப்பிட்ட சிகரெட்டுகள் மீதான இந்த வரி 16% வரை உயர்த்தப்படுவதாகவும் தெரிவித்தார்.
தேசிய பேரிடர் தொகுப்பு வரி  குறிப்பிட்ட சிகரெட்டுகள் மீது கடந்த 3 ஆண்டுகளுக்கு முன்பு மாற்றியமைக்கப்பட்டது.
சிகரெட்டுகள் மீதான தேசிய பேரிடர் தொகுப்பு வரி 
65 மில்லி மீட்டர் நீளத்திற்கு குறைவான ஃபில்டர் சிகரெட்டுகள் அல்லாத பிற சிகரெட்டுகள் மீதான வரி  200 ரூபாயிலிருந்து 230 ரூபாயாக உயர்த்தப்படுகிறது.
65 மில்லி மீட்டர் நீளத்திற்கு அதிகமான, ஆனால் 70 மில்லி மீட்டர் நீளத்திற்கு குறைவான ஃபில்டர் சிகரெட்டுகள் அல்லாத பிற சிகரெட்டுகள் மீதான வரி 1000 குச்சிகளுக்கு 250 ரூபாயிலிருந்து 290 ரூபாயாக உயர்த்தப்படுகிறது.
65 மில்லி மீட்டருக்கு குறைவான ஃபில்டர் சிகரெட்டுகள் 1000 குச்சிகளுக்கு 440 ரூபாயிலிருந்து 510 ரூபாயாக வரி உயர்த்தப்படுகிறது.
65 மில்லி மீட்டருக்கு அதிகமான, அதே சமயம் 70 மில்லி மீட்டருக்கு குறைவான ஃபில்டர் சிகரெட்டுகள் மீதான வரி 440 ரூபாயிலிருந்து 510 ரூபாயாக அதிகரிக்கப்படுகிறது.
70 மில்லி மீட்டருக்கு அதிகமான, அதே சமயம் 75 மில்லி மீட்டருக்கு குறைவான ஃபில்டர் சிகரெட்டுகள் 1000 குச்சிகளுக்கு 545 ரூபாயிலிருந்து 630 ரூபாயாக வரி உயர்த்தப்படுகிறது.
பிற சிகரெட்டுகளுக்கு 735 ரூபாயிலிருந்து 850 ரூபாயாகவும், புகையிலை மாற்று சிகரெட்டுகளுக்கு 600 ரூபாயிலிருந்து 690 ரூபாயாகவும் என்சிசிடி வரிவிகிதம் உயர்த்தப்பட்டுள்ளது.
பாதுகாப்பு அமைச்சகம்
இணைய போர்
நாடாளுமன்றத்தின் மக்களவையில் உறுப்பினர்களின் கேள்விகளுக்கு இன்று எழுத்துப்பூர்வமாக பதிலளித்த பாதுகாப்பு இணை அமைச்சர் திரு அஜய் பட் கீழ்காணும் தகவல்களை அளித்தார்.
பாதுகாப்பு படைகளின் இணைய வலிமையை மேம்படுத்துவதற்கான கட்டமைப்பு 2018-ல் பாதுகாப்பு அமைச்சகத்தால் அங்கீகரிக்கப்பட்டது. பாதுகாப்பு படைகளின் தகவல் தொலைத்தொடர்புத் தொழில்நுட்ப சொத்துக்களைப் பாதுகாக்கவும் , இணைய போரில் எதிரிகளின் முயற்சிகளை முறியாகிக்கவும் என பாதுகாப்பு இணைய முகமை மற்றும் ராணுவம், கடற்படை மற்றும் விமானப்படை இணையக் குழுக்கள் நிறுவப்பட்டுள்ளன.
பாதுகாப்புப் படைகளின் 'இணைய பாதுகாப்பு நிலையை' மேம்படுத்துவதற்கு குறிப்பிடத்தக்க பங்களிப்பை இந்த அமைப்புகள் செய்துள்ளன:
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777609
(Visitor Counter : 94
பிரதமர் அலுவலகம்
குரு பூர்ணிமாவை முன்னிட்டு மக்களுக்கு பிரதமர் வாழ்த்து
குரு பூர்ணிமாவை முன்னிட்டு, நாட்டு மக்களுக்கு பிரதமர் திரு. நரேந்திர மோடி தமது வாழ்த்துக்களை தெரிவித்துக் கொண்டுள்ளார்.
“மங்களகரமான குருபூர்ணிமா கொண்டாடப்படும் தினத்தில், நம்மை ஊக்குவித்து, நல்வழிப்படுத்தி, சமுதாயத்தை கட்டமைப்பதில் முக்கியப் பங்காற்றும் நமது குருமார்கள் அனைவருக்கும் தலைவணங்கி, மரியாதை செலுத்துவோம்” என பிரதமர் தெரிவித்துள்ளார்.
|
|
நாட்டு மக்கள் அனைவருக்கும் குரு பூர்ணிமா வாழ்த்துக்கள்!
“மங்களகரமான குருபூர்ணிமா கொண்டாடப்படும் தினத்தில், நம்மை ஊக்குவித்து, நல்வழிப்படுத்தி, சமுதாயத்தை கட்டமைப்பதில் முக்கியப் பங்காற்றும் நமது குருமார்கள் அனைவருக்கும் தலைவணங்கி, மரியாதை செலுத்துவோம்” – நரேந்திர மோடி, ஜுலை 16, 2019
அறிவியல் மற்றும் தொழில்நுட்பத்துறை
அறிவியல் மற்றும் தொழில்நுட்பத்துறையால் நிதி அளிக்கப்பட்ட திட்டங்கள், கல்வி உதவித்தொகை, ஆராய்ச்சி உதவி ஆகியவற்றின் தீவிர அமலாக்கத்தை உறுதி செய்வதை நாடு முழுவதும் கண்காணிப்பதற்கும் பின்னூட்டம் அளிப்பதற்குமான அறிவியல் மற்றும் தொழில்நுட்பத்துறையின் தகவல் பலகையை மத்திய அமைச்சர் டாக்டர் ஜிதேந்திர சிங் தொடங்கிவைத்தார்
அறிவியல் மற்றும் தொழில்நுட்பத்துறையால் நிதி அளிக்கப்பட்ட திட்டங்கள், கல்வி உதவித்தொகை, ஆராய்ச்சி உதவி ஆகியவற்றின் தீவிர அமலாக்கத்தை உறுதி செய்வதை நாடு முழுவதும் கண்காணிப்பதற்கும் பின்னூட்டம் அளிப்பதற்குமான அறிவியல் மற்றும் தொழில்நுட்பத்துறையின் தகவல் பலகையை மத்திய அறிவியல், தொழில்நுட்பத்துறை இணை அமைச்சர்  டாக்டர் ஜிதேந்திர சிங் தொடங்கிவைத்தார்.
இந்த தகவல் பலகையின் மூலம், ஒவ்வொரு திட்டங்கள் மற்றும் அனைத்து மாநில எந்த குழுவினருக்குமான நிகழ்ச்சிகள் பற்றிய விவரங்களை நிகழ்நேர அடிப்படையில் மதிப்பீடு செய்யவும், தேவைபட்டால் குறை நீக்கும் நடவடிக்கைகளை சரியாக மேற்கொள்ளவும், முடியும் என்று அமைச்சர் கூறினார். எஸ்சி / எஸ்டி / ஓபிசிக்கள் மற்றும் பொது சாதிகளுக்கு வயது வாரியாகவும், பாலினம் வாரியாகவும் திட்டங்கள் மற்றும் கல்வி உதவி தொகையின் ஆய்வுத் தாக்கம் குறித்து ஆலோசனை கூறவும் சீர்திருத்த நடவடிக்கைகளை மேற்கொள்ளவும் தகவல் பலகையில் பதிவிடப்படும் என்று அமைச்சர் கூறினார்.
இந்த தகவல் பலகை நல்ல தொடக்கம் என்றும், எதிர்காலத்தில் அனைத்து அறிவியல் அமைச்சகங்கள் மற்றும் துறைகளுக்கு பொதுவான தகவல் பலகை உருவாக்குவதற்கான முயற்சிகள் என்றும் டாக்டர் ஜிதேந்திர சிங் தெரிவித்தார். கடந்த 5 ஆண்டுகளில் 35 மாநிலங்கள் மற்றும் யூனியன் பிரதேசங்களில் 2,768 முகமைகளுக்கு அறிவியல் மற்றும் தொழில்நுட்பத்துறையால் ரூ.20,000 கோடி விநியோகிக்கப்பட்டுள்ளது என்றும் நிகழ்நேர தகவல்கள் இதில் இடம் பெற்றுள்ளன என்றும் அவர் கூறினார்.
மேலும் விவரங்களுக்கு இந்த ஆங்கிலசெய்திக் குறிப்பைக் காணவும் https://pib.gov.in/PressReleasePage.aspx?PRID=1859604